钦定古今图书集成/明伦汇编/家范典/第107卷 > 《汉刘熙释名》 > 《服问》
## 钦定古今图书集成/明伦汇编/家范典/第107卷 > 《汉刘熙释名》 > 《服问》

《传》曰：“母出，则为继母之党服；母死，则为其母之党服。
为其母之党服，则不为继母之党服。”

〈陈注〉母死谓继母死也。“其母”，谓出母也。郑氏曰：“虽外亲，亦无二统。”〈大全〉临川吴氏曰：“‘母出亦己。母被出而父再娶，己母义绝。子虽不绝母服，而母党之恩则绝矣，故加服继母之党，与己母之党同也。母死’，谓己母死而父再娶，己母祔庙，是父之初配。虽有继母，而子仍服死母之党。其服继母之身虽同己母，而继母之党则不同于己母之党，故不服也。”严陵方氏曰：“此虽非《大传》之文，然旧”《传》之所说，故亦以“传曰”冠之